CELEX: 62011TN0110
Language: bg
Date: 2011-02-18 00:00:00
Title: Дело T-110/11: Жалба, подадена на 18 февруари 2011 г. — ASA/СХВП — Merck (FEMIFERAL)

7.5.2011   
            
            
               BG
            
            
               Официален вестник на Европейския съюз
            
            
               C 139/22
            
         Жалба, подадена на 18 февруари 2011 г. — ASA/СХВП — Merck (FEMIFERAL)
   (Дело T-110/11)
   2011/C 139/42
   Език на жалбата: полски
   
      Страни
   
   
      Жалбоподател: ASA Sp. z o.o. (Głubczyce, Полша) (представител: M. Chimiak, adwokat)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Merck Sp. z o.o. (Варшава, Полша)
   
      Искания на жалбоподателя
   
   
               —
            
            
               да се отмени е неговата цялост решението на първи апелативен състав на Службата за хармонизация във вътрешния пазар (марки, дизайни и модели) от 19 ноември 2010 г. по преписка R 0182/2010-1;
            
         
               —
            
            
               да се осъди ответникът да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словна марка „FEMIFERAL“ (заявка за регистрация № 5320701) за стоки от клас 5
   
      Притежател на марката или знака, на която/който се прави позоваване в процедурата по възражение: Merck Sp. z o.o.
   
      Марка или знак, на която/който се прави позоваване в подкрепа на възражението: национална словна марка „Feminatal“ и национална фигуративна марка, съдържаща словния елемент „feminatal“ за стоки от клас 5
   
      Решение на отдела по споровете: отхвърля възражението.
   
      Решение на апелативния състав: отменя решението на отдела по споровете и отхвърля в цялост заявката за регистрация на марката.
   
      Изложени правни основания: нарушение на член 8, параграф 1, буква б) от Регламент № 207/2009 (1), тъй като неправилно се приема, че марките „Feminatal“ und „FEMIFERAL“ са толкова сходни една с друга, че е налице вероятност от объркване за полските потребители по отношение на произхода на стоките; в допълнение е погрешна преценка на отличителната способност на първата сричка „femi“, без да се вземат предвид нито специфичните особености на полските потребители, нито принципните правила на полския език, нито обстоятелството, че се прави погрешна преценка на сходността на стоките на всичките трите равнища — визуално, фонетично и концептуално.
   
      (1)  Регламент (ЕО) № 207/2009 на Съвета от 26 февруари 2009 г. относно марката на Общността (кодифицирана версия) (ОВ L 78, стр. 1).